7. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 3374 της 29 Απρ./4 Μαΐου 1957 Περί όρων και διατυπώσεων χορηγήσεως των κατά το άρθρ. 6, παρ. 1 και 2, του Νόμ. 2686/57 προβλεπομένων απαλλαγών. Έχοντες υπ’ όψιν τας διατάξεις του άρθρ. 6 του Νόμ. 3686/57 «περί ατελούς εισαγωγής και μειώσεως δασμών ενίων ειδών γενικής καταναλώσεως και τροποποιήσεως δασμολογικών και τελωνειακών διατάξεων», (κατωτ. σελ. 484,01), αποφασίζομεν: Άρθρ.1.-1.Η υπό της παρ. 1 του άρθρ. 6 του Νόμ. 3686/57 προβλεπομένη απαλλαγή εκ των εισαγωγικών δασμών και πάντων των φόρων των εισπραττομένων κατά την εισαγωγήν των δωρεάν αποστελλομένων εκ του εξωτερικού ειδών ενδύσεως, υποδήσεως, τροφίμων και λοιπών ειδών περιθάλψεως εις παραλαβήν του Υπουργείου Κοινωνικής Προνοίας και των λοιπών εν τη παραγράφω ταύτη αναφερομένων προσώπων (Φιλανθρωπικών Ιδρυμάτων, Δήμων και Κοινοτήτων κλπ.) χορηγείται απ’ ευθείας υπό της αρμοδίας Τελωνειακής αρχής, κατόπιν εγγράφου ή αιτήσεως προς αυτήν των δικαιούχων ως άνω προσώπων, εν ω θα αναφέρωνται λεπτομερώς τα στοιχεία των εισαγομένων ειδών, ήτοι βάρος, αριθμός κιβωτίων, περιεχόμενον, η προέλευσις και η δωρεάν αποστολή αυτών, ως και ο σκοπός δι’ ον προορίζονται να διατεθώσιν. 2.Εις το αυτό ως άνω έγγραφον ή αίτησιν ατελείας θα περιέχηται και η βεβαίωσις ή υπεύθυνος δήλωσις των προσώπων εις α χορηγείται η ατέλεια ότι τα εισαγόμενα είδη θα διατεθώσι μερίμνη αυτών εις τους δι’ ους προορίζονται απόρους ή τροφίμους των Φιλανθρωπικών Ιδρυμάτων και ότι εις περίπτωσιν εκποιήσεως ή διαθέσεως αυτών εις ετέρας χρήσεις θα ειδοποιήται η αρμοδία Τελωνειακή αρχή δια την καταβολήν των οφειλομένων δασμών και λοιπών φόρων. 3.Βάσει της ανωτέρω εγγράφου βεβαιώσεως ή υπευθύνου δηλώσεως περί του ότι τα εισαγόμενα είδη θα διατεθώσι δι’ ον σκοπόν προορίζονται, η ατέλεια θα παρέχηται ως οριστική, μη απαιτουμένης της προσκομίσεως ετέρων δικαιολογητικών. Άρθρ.2.-1.Η υπό της παρ. 2 του άρθρ. 6 του αυτού ως άνω Νόμου προβλεπομένη ατέλεια των αποστελλομένων εκ του εξωτερικού δωρεάν εις Φιλανθρωπικά Ιδρύματα ειδών προοριζομένων δια τας ανάγκας αυτών θα παρέχηται απ’ ευθείας υπό των αρμοδίων Τελωνειακών αρχών. Σχετική αίτησις των Ιδρυμάτων τούτων απευθυνομένη προς το Υπουργείον Κοινωνικής Προνοίας υπό την εποπτείαν του οποίου τελούσι, θα διαβιβάζηται υπό του Υπουργείου τούτου μετά σύμφωνον γνώμην αυτού περί εγκρίσεως της ατελείας, εις την αρμοδίαν Τελωνειακήν αρχήν. 2.Όσον αφορά τας διατυπώσεις παραλαβής των ατελώς εισαγομένων ειδών και οριστικοποιήσεως της ατελείας θα εφαρμόζωνται τα εν τη υπ’ αριθ. Δ.6220/55 αποφάσει ημών οριζόμενα. (Μετά την σελ. 480) Σελ.480,01 205-069 Ατέλειες ειδών βοήθειας 30.Ζ.ν.7 30.Ζ.ν.7 Ατέλειες ειδών βοήθειας 